Пицундатәи аҽырхәмарратә комплекс аҟны рашәара 25 рзы иаатуеит аҽырҩра аамҭа
10:18 25.06.2023 (ирҿыцуп: 22:42 25.06.2023)
© Sputnik / Томас ТхайцукСкачки в селе Моква
© Sputnik / Томас Тхайцук
АҞӘА, рашәара 25 - Sputnik, Бадри Есиава. Пицундатәи аҽырхәмарратә комплекс аҟны рашәара 25 рзы иаатуеит аҽырҩра аамҭа, абри атәы Sputnik акорреспондент изеиҭеиҳәеит Аԥсны Аҽыбӷаҟазаратә спорт Афедерациа ахада Милор Шәлымба.
Ахәмаррақәа ирылагоит асааҭ 16:00 рзы. Шәлымба иҳәеит ишазгәаҭоу ԥшь-еиԥхныҩларак:
"Ахьӡ-аԥша" ахԥатәи аҩаӡара занашьоу Џьамал Гәбаз ихьӡала аҭыԥантәи аҽқәа ыҩуеит 1400 метра;
СССР Зҽаԥсазтәыз аспорт азҟаза, Леон иорден занашьоу Саида Гәынба лыхьӡ ала - 1600 метра;
"Аԥсны Афырхаҵа" Валери Шәлымба игәаларшәаразы аҭыԥантәи ашьацқьа злоу аҽқәа еиԥхныҩлоит 2000 метра;
Аԥсни Урыстәылеи Зҽаԥсазтәыз аспорт азҟаза, "Ахьӡ-аԥша" аҩбатәи аҩаӡара занашьоу, адунеии Европеи акырынтә иачемпионхахьоу, Аолимпиатә хәмаррақәа рыҟны ахԥатәи аҭыԥ аанызкылаз, Аԥсны аспорт еиқәԥаразы Афедерациа ахантәаҩы Денис Царгәыш иаԥхьахә агаразы - 2000 метра еиԥхныҩлоит ашьацқьа злоу аҽқәа.
2023 шықәсазы аҽырҩра аамҭа иалагӡаны нанҳәамза анҵәамҭаз иазгәаҭоуп "Аԥсны ахада Ихраҿа" агаразы аҽырҩра, жьҭаарамзазы - Леон иорден занашьоу Павел Арӡынба игәалашәаразы аицлабра, абҵарамзазы - Аԥсны ачемптонат, жьҭаарамза анҵәамҭазы Мықә имҩаԥгахоит Аԥсны аџьынџьтәылатә еибашьраҟны игаз Аиааира 30 шықәса ахыҵра иазкны, аҽыхәмаррақәа рзы Очамчыра араион ачемпионат.
1 Лаҵара, 18:35